stanford-oval/wikipedia huggingface dataset:
American Idol (3. tuotantokausi)
Finaalit

Äänestyksessä annettiin 65 miljoonaa ääntä, mikä oli enemmän kuin edellisillä kausilla yhteensä. Fantasia Barrino selviytyi voittajana ja jätti Diana DeGarmon kakkoseksi. Kolmas kausi näytettiin myös Australiassa kanavalla Network Ten muutama päivä Yhdysvaltain lähetysten jälkeen.
Toisen kauden jälkeen oli epäilyjä siitä, näkikö Clay Aiken voittajan nimen Ryan Seacrestin kortista ennen finaalilähetystä, joten tällä kertaa Seacrestia ohjeistettiin muistamaan voittajan nimi ja äänestysluvut ulkoa. Hän kuitenkin piti käsissään tyhjää korttia ilmoittaessaan tulokset. Kuitenkin ohjelman jälkeen pidetyssä haastattelussa USA Today -lehdessä Diana DeGarmo myönsi, että hän oli tajunnut hävinneensä, kun kilpailijat harjoittelivat finaalia varten ja hän huomasi laulavansa voittajan laulun "I Believe" ennen lopullisia tuloksia. Hän ymmärsi siitä ettei laulaisi enää muutaman minuutin päästä, kun voittaja olisi julkistettu.
Finaalin aikaan monet julkisuuden henkilöt ilmoittivat kannustavansa Fantasiaa: Frankie Muniz, Sharon Osbourne, Ray Romano, Amy Yasbeck, Nicole Kidman, Lori Loughlin, Kate Hudson, Andy Richter, Jennifer Love Hewitt, Holly Robinson Peete, Giuliana Depandi, Ben Stiller, Richard Schiff, Lea Thompson ja Mo’Nique.
| 0 | 1 | 2 | 3 | 4 | 5 |
| --- | --- | --- | --- | --- | --- |
| Päivä | Teema | Vieraileva(t) tuomari(t) | Pohjakolmikko | Pohjakolmikko | Pohjakolmikko |
| 17. maaliskuuta | soul |  | Leah LaBelle | Jennifer Hudson | Amy Adams |
| 24. maaliskuuta | country |  | Matthew Rogers | Camile Velasco | Diana DeGarmo |
| 31. maaliskuuta | Motown | Nick Ashford, Valerie Simpson | Amy Adams (2) | Jennifer Hudson (2) | LaToya London |
| 7. huhtikuuta | Elton John |  | Camile Velasco (2) | Jasmine Trias | Diana DeGarmo (2) |
| 15. huhtikuuta | elokuvat | Quentin Tarantino | Jon Peter Lewis | John Stevens | Diana DeGarmo (3) |
| 21. huhtikuuta | Barry Manilow | Barry Manilow | Jennifer Hudson (3) | Fantasia Barrino | LaToya London (2) |
| 28. huhtikuuta | Gloria Estefan | Gloria Estefan | John Stevens (2) | George Huff | Jasmine Trias (2) |
|  |  |  | Pohjakaksikko | Pohjakaksikko | Pohjakaksikko |
| 5. toukokuuta | big band |  | George Huff (2) | Jasmine Trias (3) |  |
| 12. toukokuuta | disko | Donna Summer | LaToya London (3) | Fantasia Barrino (2) |  |
| 19. toukokuuta |  | Clive Davis | Jasmine Trias (4) |  |  |
| 26. toukokuuta |  |  | Diana DeGarmo (4) | Fantasia Barrino |  |
Paul Anka esiintyi kauden finaalissa.
Julkaisut > Pääjulkaisut

American Idol Season 3: Greatest Soul Classics
"I Believe" (Fantasia Barrino)
"Dreams" (Diana DeGarmo)
Free Yourself (Fantasia Barrino)
Blue Skies (Diana DeGarmo)
My Christmas EP! (George Huff)
"Come Fly With Me" (John Stevens)
Red (John Stevens)
Jasmine Trias (Jasmine Trias)
Love & Life (LaToya London)
Miracles (George Huff)
Julkaisut > Pienemmät tai itsenäiset julkaisut

(Tämä lista ei sisällä ennen Idolia julkaistua materiaalia)
Love, Lipstick and Poetry (Kiira Bivens)
Love, Lana (Lana Phillips)
Sing Me Home (Lisa Leuschner)
Str8up Band (Dina Lopez)
I'll Be Seeing You (John Preator)
This is Next Time (Alan Ritchson)
Sun Shiney Day (Lisa Wilson)
Aiheesta muualla

Idolsmusic.com (Arkistoitu – Internet Archive)
CD Baby
American Idol
| --- | --- |
Kaudet::  1. kausi ·  2. kausi ·  3. kausi ·  4. kausi ·  5. kausi ·  6. kausi ·  7. kausi ·  8. kausi ·  9. kausi ·  10. kausi ·  11. kausi
Juontajat::  Ryan Seacrest ·  Brian Dunkleman (2002)
Tuomarit::  Randy Jackson · Paula Abdul (2002–2009) ·  Simon Cowell (2002–2010) ·  Kara DioGuardi (2009–2010) ·  Ellen DeGeneres (2010) ·  Jennifer Lopez (2011–) ·  Steven Tyler (2011–)
Voittajat::  Kelly Clarkson ·  Ruben Studdard ·  Fantasia Barrino ·  Carrie Underwood ·  Taylor Hicks ·  Jordin Sparks ·  David Cook ·  Kris Allen ·  Lee DeWyze ·  Scotty McCreery
Voittajakappaleet::  "A Moment Like This" ·  "Flying Without Wings" ·  "I Believe" ·  "Inside Your Heaven" ·  "Do I Make You Proud" ·  "This Is My Now" ·  "The Time of My Life" ·  "No Boundaries" ·  "Beautiful Day" ·  "I Love You This Big"
American Idolin kolmannen kauden voittaja Fantasia Barrino
Attu (Parainen)

Attu
Mielisholmasta Attuun johtava silta valmistui 2003.
| --- | --- |
Sijainti:  60°11′08″N, 022°20′25″E, Parainen Varsinais-Suomi Suomi
Saariryhmä:  Turunmaan saaristo
Vesialue:  Peimari
Merialue:  Itämeri
Pinta-ala:  19,88 km²
| --- | --- |
Asukasluku:  49
Asutuskeskukset:  Attu, Boda, Jermo
muokkaa - muokkaa wikitekstiä - muokkaa Wikidataa
Attu on saari Paraisilla. Se sijaitsee Paraisten keskustan eteläpuolella Peimarin suulla, ja sinne on lossiyhteys Mielisholman kautta. Atun asukasluku on 49, mutta kesäasukkaita on 692. Saaren pinta-ala on 19,88 neliökilometriä.
Atun saarella on kolme kylää: Attu, Boda ja Jermo. Atussa sijaitsee Atun kartano. Saaresta on vuodesta 2003 asti ollut siltayhteys Skagsholmenin ja Granholmenin kautta Mielisholmaan. Saarella on aikoinaan ollut kaivostoimintaa ja 1800- ja 1900-lukujen vaihteessa se oli merkittävä teollisuuspaikka, jossa toimi meijeri, saha, sähkölaitos ja tiiliruukki.
Ensimmäinen Thaimaan–Laosin ystävyyden silta

Silta Thaimaan puolelta nähtynä.
Ensimmäinen Thaimaan–Laosin ystävyyden silta on Mekongjoen ylittävä silta, joka yhdistää Thaimaan Nong Khain kaupungin Laosin pääkaupunkiin Vientianeen.
Liikenteen puolenvaihdosta varoittava liikennemerkki.
Silta on 1 170 metriä pitkä, ja sillä on kaksi ajokaistaa, kaksi jalkakäytävää ja rautatie. Autoliikenne on sillalla vasemmanpuoleinen kuten Thaimaassa. Laosin puolella liikenne siirtyy oikealle.
Australian valtio tuki taloudellisesti sillan suunnittelua ja rakentamista. Silta rakennettiin vuosina 1991–1994. Agence Française de développement (Ranskan valtion kehitysvirasto) puolestaan tuki rautatieyhteyden rakentamista. Rautatieyhteys avattiin vuonna 2009, ja se on Laosin ensimmäinen kansainvälinen rautatieyhteys. Sen raideleveys on yksi metri.
Attu (Aleutit)

Attu satelliittikuvassa.
| --- | --- |
Muut nimet:  Atan
Sijainti:  52°54′8.92″N, 172°54′33.84″E Alaska Yhdysvallat
Saariryhmä:  Nearsaaret
Vesialue:  Tyynimeri 
Korkein kohta:  897,9  m 
| --- | --- |
Asukasluku:  21 (2010)
Kieli:  aleutti, englanti
Luokitus:  National Historic Landmark Yhdysvalloissa (4. helmikuuta 1985), National Register of Historic Places -luetteloitu kohde (4. helmikuuta 1985) 
muokkaa - muokkaa wikitekstiä - muokkaa Wikidataa
Attu on läntisin ja suurin saari Nearsaarten saariryhmässä Aleuteilla Alaskan osavaltiossa Yhdysvalloissa. Saari sijaitsee 180. pituuspiirin länsipuolella eli itäisellä pallonpuoliskolla. Attun saari on läntisin paikka maailmassa, kansainvälisen päivämäärärajan mukaan.  Saaren pinta-ala on 893 km². Attu on vulkaaninen saari, jossa on meri-ilmasto. Toisessa maailmansodassa Japanin joukot valtasivat saaren vuonna 1942 ja yhdysvaltalaiset kanadalaisten avustuksella valtasivat sen takaisin Yhdysvalloille 11. toukokuuta 1943. Maihinnousijoilla oli noin 15 000 miestä ja japanilaisilla 2 900, joista 2 872 kaatui ja 28 jäi vangiksi. Maihinnousijoiden tappiot olivat 549 kaatunutta ja 1 148 haavoittunutta. Myös tauteihin ja pakkaseen kuoli paljon miehiä.
Allu Arjun

| Allu Arjun |
| --- | --- |
 Allu Arjun vuonna 2011.
Henkilötiedot
Syntynyt: 8. huhtikuuta 1982 (ikä 42) Madras, Tamil Nadu, Intia
Ammatti:  näyttelijä
Puoliso:  Sneha Reddy (vih. 2011)
Lapset:  2
Näyttelijä
Taiteilijanimet:  Stylish Star, Bunny
Aktiivisena:  2003–
Aiheesta muualla
IMDb 
AllMovie
Allu Arjun (teluguksi అల్లు అర్జున్; s. 8. huhtikuuta 1982 Madras, Tamil Nadu, Intia) on intialainen, telugunkielinen näyttelijä ja elokuvatuottaja Allu Aravindin poika. Hänet tunnetaan mediassa ja elokuvien alkuteksteissä myös nimellä ”Stylish Star”.
Yksityiselämä

Allu Arjun syntyi nykyisessä Chennaissa, mutta on myöhemmin muuttanut Hyderabadiin. Vuonna 2011 hän meni naimisiin Sneha Reddyn kanssa Hyderabadissa. Heillä on huhtikuussa 2014 syntynyt poika ja marraskuussa 2016 syntynyt tytär.
Ura

Allu Arjun aloitti elokuvauransa esiintymällä enonsa Chiranjeevin tähdittämissä elokuvissa Vijetha (1985) ja Daddy (2001). Hänen ensimmäinen pääosaroolinsa oli Kovelamudi Raghavendra Raon elokuvassa Gangotri vuonna 2003. Seuraavana vuonna ensi-iltansa saaneesta Aryasta, jossa Allu Arjun myös näytteli pääosassa, tuli taloudellinen menestys.
Allu Arjun on voittanut kolmesti parhaan telugunkielisen miesnäyttelijän Filmfare Awards South -palkinnon: vuoden 2008 elokuvasta Parugu, vuoden 2010 elokuvasta Vedam sekä vuoden 2014 elokuvasta Race Gurram. Lisäksi hän oli ehdolla vuonna 2009 roolistaan elokuvassa Arya 2. Myös Nandi Special Jury Award -palkinnon hän on voittanut kahdesti, elokuvillaan Arya ja Parugu.
Elokuvauransa ohessa Allu Arjun on työskennellyt 7 Upin ja Colgaten mainosmiehenä Andhra Pradeshissa.
Filmografia

| Vuosi | Elokuva | Rooli | Muuta |
| --- | --- | --- | --- |
| 1985 | Vijetha | Venkatesh |  |
| 2001 | Daddy | Gopi | Erikoisesiintyminen |
| 2003 | Gangotri | Simhadri |  |
| 2004 | Arya | Arya | Nandi Special Jury Award -palkinto |
| 2005 | Bunny | Bunny |  |
| 2006 | Happy | Bunny |  |
| 2007 | Desamuduru | Bala Govind |  |
| 2007 | Shankar Dada Zindabad |  | Erikoisesiintyminen |
| 2008 | Parugu | Krishna | Parhaan telugumiespääosan Filmfare Awards South -palkinto, Nandi Special Jury Award -palkinto |
| 2009 | Arya 2 | Arya | Parhaan telugumiespääosan Filmfare Awards South -ehdokkuus |
| 2010 | Varudu | Sandeep |  |
| 2010 | Vedam | Cable Raju | Parhaan telugumiespääosan Filmfare Awards South -palkinto |
| 2011 | Badrinath | Badri | Parhaan miesnäyttelijän CineMAA Awards -ehdokkuus |
| 2012 | Julayi | Ravindra Narayan |  |
| 2013 | Iddarammayilatho | Sanju Reddy |  |
|  2014 | Yevadu | Satya | Erikoisesiintyminen |
|  2014 | Race Gurram | Lucky | Parhaan telugumiespääosan Filmfare Awards South -palkinto |
|  2014 | I Am That Change | Itsenään | Lyhytelokuva |
| 2015 | S/O Satyamurthy | Viraj Anand |  |
| 2015 | Rudhramadevi | Gona Ganna Reddy | Parhaan telugumiessivuosan Filmfare Awards South -palkinto |
| 2016 | Sarrainodu | Gana | Parhaan telugumiesnäyttelijän Filmfare Awards South -kriitikkopalkinto |
| 2017 | Duvvada Jagannadham | Duvvada Jagannadham / DJ |  |
| 2018 | Naa Peru Surya, Naa Illu India | Surya |  |
| 2020 | Ala Vaikunthapurramuloo | Bantu |  |
| 2021 | Pushpa | Pushpa Raj |  |
Aiheesta muualla

Wikimedia Commonsissa on kuvia tai muita tiedostoja aiheesta .
Allu Arjun Internet Movie Databasessa. (englanniksi)
Allu Arjun Allmoviessa (englanniksi)
Atua

| Atua |
| --- | --- |
 Alue tummanpunaisella Samoan kartalla
Valtio:  Samoa
Saari:  Upolu
Pinta-ala:  413 km²
Väkiluku (2016):  22 769
Atua on yksi Samoan hallintoalueista. Se sijaitsee Upolun saaren itäosassa. Sen pinta-ala on 413 km² ja väkiluku oli vuoden 2016 väestönlaskennassa 22 769.
Fanipalvelu

Uimapuku on esimerkki eroottissävytteisestä fanipalvelusta.
Fanipalvelu (Fan service, jap. ファンサービス, fan sābisu) on japanilaisen sarjakuvan eli mangan käsite. Se tarkoittaa tarinan elementtiä, joka ei olisi tarinan kuljetukselle välttämätön, mutta joka on mukana lukijan viihdyttämiseksi. Fanipalvelun tyyli ja sisältö vaihtelevat tarinan tyylisuunnan mukaisesti.
Eräs fanipalvelun muoto on piirtää tarinan päähenkilö tai henkilöt tarinan tunnelman mukaiseen ympäristöön. Asetelma kuvataan hyvin yksityiskohtaisesti ja huolellisella piirrostyöllä.
Fanipalvelu voi siten toimia esimerkiksi jakson aloitus- tai lopetuskuvana. Tarinaa voidaan myös kuljettaa niin, että kehittyvä tilanne luo perustelun fanipalvelulle joka voi samalla toimia huumorin lähteenä tai yllätyksenä myös lukijalle.
Fanipalvelu voi sisältää eroottissävyisiä elementtejä, joksi fanipalvelu usein suppeasti ymmärretään, vaikka sitä esiintyy myös muissa tyypeissä. Esimerkiksi realistisen tarkasti piirretty mecha tai kilpa-auto on myös fanipalvelun muoto, samoin erittäin näyttävät ja pitkät taistelukohtaukset.
Toisinaan raja tarinaan lisäväriä tuovan käytön ja tyylin välillä on häilyvä. Tällöin juoni on vain ohjaava kehys fanipalvelun käytölle.
Kritiikkiä

Fanipalvelua kritisoidaan sanoen, että se häätää uudet fanit pois. Tälle perusteena sanotaan, että on vaikea ottaa vakavasti epärealistisia hahmoja.
Aspö

Aspö tai Aspön voi tarkoittaa seuraavia asioita:
Suomessa

Aspö, saariryhmä Korppoossa Paraisilla
Haapasaari (ruots. Aspö), saari ja entinen kunta Kotkassa
Ruotsissa

Aspön piiri, usean Ruotsin piirin nimi
Aspö, saari Karlskronan kunnassa
Aspö, saari Haningen kunnassa
Aspön, saari Värmdön kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aspö”, voi hakea sivunnimihaulla, laajalla sivunnimihaulla tai tekstihaulla.
Aston Martin Virage (2011)

| Aston Martin Virage |
| --- | --- |

Valmistustiedot
Valmistusmaa:   Iso-Britannia
Valmistaja:  Aston Martin
Valmistusvuodet:  2011–2012
Korimalli:  2-ovinen coupé 2-ovinen cabriolet
Luokka:  S-segmentti
Teknisesti samankaltaisia:  Aston Martin DB9 Aston Martin DBS Aston Martin Rapide Aston Martin V8 Vantage
Tekniset tiedot
Pohjalevy:  VH Generation II
Moottori:  V12
Iskutilavuus:  5,9 l
Teho:  490 hv
Polttoaine:  bensiini
Vetotapa:  takaveto
Vaihteisto:  6-vaihteinen automaatti
Aston Martin Virage on Aston Martinin vuosina 2011–2012 valmistama urheiluautomalli, joka suunniteltiin sijoittumaan mallistossa DB9- ja DBS-mallien väliin, joiden kanssa Virage jakoi suurimman osan tekniikastaan. Malli lainaa nimensä alkuperäiseltä vuosina 1989–2000 valmistetulta Aston Martin Viragelta.
Aston Martin Virage Volante
Virage esiteltiin Geneven autonäyttelyssä keväällä 2011. Moottorina on 5,9-litrainen V12, joka tuottaa 490 hevosvoimaa tehoa. Korimalleina olivat kaksiovinen coupé ja kangaskattoinen avomalli Volante.
Viragen valmistus lopetettiin syksyllä 2012 vain reilun tuhannen valmistuneen auton jälkeen, koska DB9- ja DBS-mallien väliin sijoittuvalle mallille ei katsottu olevan tarvetta.
Aiheesta muualla

Kuvia tai muita tiedostoja aiheesta Aston Martin Virage (2011) Wikimedia Commonsissa
Annelies Maas

| Mitalit | Mitalit | Mitalit |  |
| --- | --- | --- | --- |
|  Annelies Maas |  Annelies Maas |  Annelies Maas |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Moskova 1980 | 4 × 100 m vapaauintiviesti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Pronssia | Guayaquil 1982 | 200 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Hopeaa | Jönköping 1977 | 400 m vapaauinti |  |
|  Hopeaa | Jönköping 1977 | 800 m vapaauinti |  |
|  Hopeaa | Jönköping 1977 | 4 × 100 m vapaauintiviesti |  |
|  Pronssia | Jönköping 1977 | 200 m vapaauinti |  |
Annelies Maas (s. 25. tammikuuta 1960 Wageningen, Gelderland) on alankomaalainen uimari, joka saavutti vapaauintiviestissä olympiapronssia 1980 ja 200 metrin vapaauinnissa MM-pronssia 1982.
Maas kilpaili olympialaisissa Montrealissa 1976 ja Moskovassa 1980. Montrealissa hän sijoittui neljänneksi 200 metrin vapaauinnissa ja 4 × 100 metrin vapaauintiviestissä sekä seitsemänneksi 400 metrin vapaauinnissa. Moskovassa hän saavutti pronssimitalin 4 × 100 metrin vapaauintiviestissä; joukkueessa uivat myös Conny van Bentum, Reggie de Jong ja Wilma van Velsen. Lisäksi hän sijoittui 400 metrin vapaauinnissa kuudenneksi.
MM-kilpailuissa 1978 Maas sijoittui 200 metrin vapaauinnissa neljänneksi, 800 metrin vapaauinnissa viidenneksi ja 400 metrin vapaauinnissa kuudenneksi. Vuoden 1982 MM-kilpailuissa hän saavutti pronssia 200 metrin vapaauinnissa ja sijoittui neljänneksi 400 metrin vapaauinnissa.
Vuoden 1977 EM-kilpailuissa Maas saavutti neljä mitalia: hopeaa 400 metrin, 800 metrin ja 4 × 100 metrin vapaauinneissa sekä pronssia 200 metrin vapaauinnissa.
Etiopianpeippo

| Etiopianpeippo> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Palettipeipot Pytilia
Laji::  lineata
Kaksiosainen nimi
 Pytilia lineata  Heuglin, 1863 
Katso myös
   Etiopianpeippo Wikispeciesissä   Etiopianpeippo Commonsissa 
Infobox OKNimi-testi OKIUCN-testi OK: 
Etiopianpeippo (Pytilia lineata) on loistopeippojen heimoon kuuluva varpuslintu. Sitä tavataan Etiopian keski- ja pohjoisosissa. Lajia on pidetty kuuluvana samaan lajiin punasiipipeipon ja keltasiipipeipon kanssa. Etiopianpeippoa pidettiin aiemmin kultasiipipeipon läheisenä sukulaisena, mutta molekyylisgeneettisten tutkimusten tulokset eivät tue tätä.
Anneli Vuorinen

Anneli Vuorinen on suomalainen diplomaatti ja Suomen suurlähettiläs.
Vuorinen on ollut suurlähettiläs Nigeriassa Abujassa 2008–2011. Sitä ennen hän hoiti kotimaassa ulkoministeriön globaaliasioiden osaston apulaisosastopäällikön tehtävää vuosina 2005–2007 ja saman osaston osastopäällikön tehtävää 2007–2008. Hän on palvellut myös poliittisella osastolla ja kehitysyhteistyöosastolla. Hän on ollut muun muassa humanitaarisen avun yksikön päällikkö ja taloudellisen ja sosiaalisen kehityksen yksikön päällikkö.
Vuorinen on aiemmin palvellut Suomen pysyvässä YK-edustustossa Genevessä Sveitsissä kahteen otteeseen sekä Suomen suurlähetystössä Etelä-Koreassa. Ennen diplomaatin uraansa hän on työskennellyt sosiaali- ja terveysministeriössä kansainvälisten asioiden sihteerinä ja opetus- ja tiedotustehtävissä.
Anna-Liisa Pyykkö

| Anna-Liisa Pyykkö> Henkilötiedot |
| --- | --- |
Syntynyt: 28. helmikuuta 1929 Helsinki, Suomi
Kuollut: 5. elokuuta 2016 (87 vuotta) Helsinki, Suomi
Ammatti:  laulaja, laulunopettaja
Muut tiedot
Aktiivisena:  1950–2000
Anna-Liisa Pyykkö (o.s. Truhponen, 28. helmikuuta 1929 Helsinki – 5. elokuuta 2016 Helsinki) oli suomalainen iskelmälaulaja. Pyykkö nousi suuren yleisön tietoisuuteen 1950-luvulla. Hän levytti muun muassa kappaleen Kaikki alkoi sinun kanssasi, joka tunnetaan myös nimellä Sirpaleet.
Ura

Pyykkö työskenteli 1950-luvun alkupuolella ministeri Veikko Vennamon sihteerinä. Kerran järjestettiin ministeriössä erään työntekijän nimipäiväjuhlat, ja Pyykköä, jonka lauluharrastus oli yleisesti tiedossa, pyydettiin esiintymään niissä. Hänen laulaessaan oli oven takana kuulolla paikan vahtimestari, joka sattumalta tunsi Yleisradion viihdemusiikkipäällikön, kapellimestari George de Godzinskyn. Hän kertoi Godzinskylle ministeriössä työskentelevästä erittäin kaunisäänisestä ja lahjakkaasta nuoresta naisesta sekä suositteli ottamaan tähän yhteyttä.
Jonkin ajan kuluttua Anna-Liisa Pyykkö sai puhelun Godzinskyltä, ja vähän myöhemmin he olivat studiossa äänittämässä ensimmäistä yhteistä ohjelmaansa. Tästä alkoi heidän vuosikymmeniä kestänyt tiivis ja monipuolinen yhteistyönsä. Pian järjestyi myös levytystilaisuus; Pyykön 1954 tekemät ensimmäiset levytykset olivat Oot poissa lapseni pieni sekä Viime valssi. Samana vuonna hän levytti myös Olavi Virran kanssa duettona sävelmän Kengänkoputtaja, naskalinnaputtaja. Se jäi heidän ainoaksi yhteiseksi levykseen, mutta muuten he esiintyivät vuosien mittaan lukuisia kertoja yhdessä.
Ennen ensimmäisiä levytyksiään Anna-Liisa Pyykkö oli laulanut hyvinkin paljon, opiskellut vuosia klassista laulua Konservatoriossa ja myös konsertoinut. Musikaalisessa kodissa kasvaneen tytön ensimmäinen esiintyminen radiossakin oli itse asiassa tapahtunut jo lapsena Markus Raution eli Markus-sedän ohjelmassa. Kouluaikana hänelle antoi yksityisiä laulutunteja hänen musiikinopettajansa Ester Snellman ja myöhemmin Helsingissä Anna-Liisa Luukkonen. Oppilasnäytteenä pidetystä ensikonsertistaan Pyykkö sai Helsingin Sanomien kriitikolta loistavat arvostelut
Uransa aikana Pyykkö teki neljäkymmentä levypuoltaselvennä sekä lauloi lukemattomissa studioesiintymisissä varsinkin Radion Viihdeorkesterin solistina, tanssilava- ja ravintolakeikoilla sekä kiertueilla ja televisiossa, jossa hän esiintyi jo Tesvision aikana. Elokuvien laulukohtauksissa Pyykkö esiintyi useiden naisnäyttelijöiden, muiden muassa Eija Karipään sekä varsinkin Heidi Krohnin äänenä. Hänet nähdään myös itse laulamassa Jack Witikan ohjaamassa elokuvassa Suuri sävelparaati (1959), jossa hän esittää tuolloin radiossa paljon soineen valssin Kaikki alkoi sinun kanssasi (tunnetaan myös nimellä Sirpaleet). Laulu oli Pyykön levytyksenä tuolloin hyvin suosittu. Yksi osa Pyykön elämäntyötä on ollut toimiminen musiikinopettajana useissa eri kouluissa, ja hän on antanut myös paljon yksityisiä tunteja. Uransa aikana hän teki paljon yhteistyötä kuuluisien iskelmätähtien, muiden muassa Olavi Virran kanssa.
Yksityiselämä

Pyykkö oli useaan otteeseen naimisissa ja hänellä on myös lapsia. Pyykkö asui viimeiset ajat hoitokodissa. 
Pyykkö työskenteli musiikinopettajana useissa eri kouluissa. Hän antoi myös yksityistunteja. Perniössä asuessaan hän alkoi toteuttaa taiteellisia taipumuksiaan myös maalaamalla, ja myös öljyvärimaalaus kuului hänen harrastuksiinsa.
Annelinn

| Annelinn> Tarton kaupunginosa |
| --- | --- |
 Näkymä Annelinnaan Tarton tuomiokirkon luota.
 Kaupungin kartta, jossa Annelinn korostettuna.
Kaupunki:  Tartto
Koordinaatit:  58°22′36.11″N, 26°45′51.57″E
Pinta-ala:  5,40 km² ,
Väkiluku:  27 755 (31. joulukuuta 2013)
Nelikopterilla ilmasta kuvattu video Annelinnassa
Annelinn (suom. 'Annen kaupunki') on virolaisen Tarton kaupungin kaupunginosa. Se sijaitsee Emajoen vasemmalla rannalla. Sen väkiluku on 27 755 (31. joulukuuta 2013),joka on 27,34 prosenttia kaupungin koko väkiluvusta. Sen pinta-ala on 5,40 neliökilometriä, ja se on siten kaupunginosista laajin.
Annelinn koostuu lähinnä viisi- ja yhdeksänkerroksista neuvostoaikaisista kerrostaloista. Alueen asemakaavan suunnittelivat vuosina 1969–1973 Eesti Projektin arkkitehdit Mart Port ja Maie Meelak. Alkujaan sinne piti tulla neljä pienaluetta, mutta valmiiksi tuli vain kaksi. Annelinn on suunniteltu amfiteatterimuotoiseksi, siten että sen taustalla ovat korkeimmat rakennukset ja kuvitteellinen keskus on Emajoen rantaniityllä.
Annelinnaa ympäröivät pohjoisesta alkaen myötäpäivään seuraavat kaupunginosat: Jaamamõisa, Lohkva (Luunjan kunta), Ihaste, Ropkan teollisuusalue, Karlova, Kesklinn ('kaupungin keskusta') ja Ülejõe.
Annelinnassa on useita kouluja:
Tartu Annelinna Gümnaasium
Tartu Descartes'i Lütseum
Tartu Kivilinna Gümnaasium
Tartu Hansa Kool
Tartu Vene Lütseum
Emajoen ja Annen kanavan ylittävä Ystävyydensilta (Sõpruse sild) yhdistää Annelinnan ja Karlovan.
Näkymä keskustasta
Käännös suomeksi
Asrai

Asrai on hollantilainen yhtye, jonka musiikki on goottirockin ja metallin rajamailla. Yhtye kertoo Asrain juurien porautuvan 1980-luvulle asti. Ryhmä perustettiin vuonna 1985, mutta tuolloin se tunnettiin vielä toisella nimellä — nykyisen nimityksen itsestään bändi otti käyttöön vuonna 1988. Useat Asrain jäsenet ovat soittaneet musiikkia lukuisissa punk- ja new-wave -yhtyeissä.
Diskografia

Touch the Dark (2004)
Sour Ground (single, 5. marraskuuta 2007)
Pearls in Dirt (julkaistu 12. marraskuuta 2007)
Between Dreams and Destiny (EP, 2013)
Hourglass (2017)
Jäsenet

Margriet Mol (laulu)
Martin Kooy (basso)
Manon van der Hidde (syntikka ja viulu)
Rik Janssen (kitara)
Karin Mol (rummut)